钦定古今图书集成/明伦汇编/官常典/第025卷 > 大夏
## 钦定古今图书集成/明伦汇编/官常典/第025卷 > 大夏

帝尧封实沈于大夏。

按《左传昭公元年》：子产曰：“昔高辛氏有二子，伯曰阏
伯，季曰实沈，居于旷林，不相能也，日寻干戈，以相征
讨。后帝不臧，迁实沈于大夏，主参唐人，是因以服事
夏商。”

〈注〉《后帝》，谓尧也。

按《路史》：“帝喾高辛氏次妃有陬氏，曰常羲，生太子𢈻
及月十二八元。实沈阏伯，晏龙叔戏，巫人续牙。猒，越也。实沈阏伯居旷林，干戈日寻。后帝不臧，迁沈于大
夏，是为参。”